OpenLLM-France/wikimedia huggingface dataset:
# Leonardo Sierra Sepúlveda

Leonardo Sierra Sepúlveda (Santa Cruz de Mora, Mérida, 10 d'octubre de 1968) és un ciclista veneçolà, ja retirat, que fou professional entre 1989 i 1995.
Sempre va córrer en equips italians, i és en aquest país on aconseguí els seus principals èxits esportius: el Giro del Trentino, el Giro del Friül, el Gran Premi de la Indústria i el Comerç de Prato i una etapa del Giro d'Itàlia de 1990, en què acabà desè de la classificació general. L'any següent acabà setè.
El 1995 fou expulsat de la Volta a Espanya per una baralla amb Ramón González Arrieta durant la disputa de la quarta etapa. Suspès durant 5 mesos per l'UCI, va posar fi a la seva carrera al final de la temporada.

## Palmarès

* 1987
** 1r a la Volta a l'Estat de Trujillo
* 1988
** 1r al Tour de Guadalupe
** Vencedor d'una etapa de la Volta al Táchira
* 1990
** 1r al Giro del Friül
** Vencedor d'una etapa del Giro d'Itàlia
** Vencedor d'una etapa del Giro de la Pulla
* 1991
** Campió de Veneçuela de ciclisme en ruta
** 1r al Giro del Trentino i vencedor d'una etapa
** Vencedor de 4 etapes de la Volta al Táchira
* 1992
** Campió de Veneçuela de ciclisme en ruta
** 1r al Gran Premi de la Indústria i el Comerç de Prato
* 1993
** Campió de Veneçuela de ciclisme en ruta
** 1r a la Volta al Táchira i vencedor de 4 etapes
** Vencedor d'una etapa del Gran Premi Café de Colombia

### Resultats al Tour de França

* 1993. 34è de la classificació general
* 1995. 50è de la classificació general

### Resultats al Giro d'Itàlia

* 1990. 10è de la classificació general. Vencedor d'una etapa
* 1991. 7è de la classificació general
* 1992. Abandona (19a etapa)
* 1993. 39è de la classificació general
* 1994. 63è de la classificació general

### Resultats a la Volta a Espanya

* 1995. Desqualificat per barallar-se amb Ramón González Arrieta (4a etapa)

## Referències

* ↑ «SIERRA SEPULVEDA Leonardo». [Consulta: 5 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Leonardo SIERRA SEPULVEDA» (en italià). [Consulta: 5 desembre 2022].
* ↑ «Coups de poing dans le peloton du Tour d'Espagne» (en francès). [Consulta: 5 desembre 2022].
* ↑ País, El «La UCI suspende a Arrieta y Sierra» (en castellà). El País [Madrid], 10-10-1995. ISSN: 1134-6582.

## Enllaços externs

* Fitxa a sitiodeciclismo.net
* Palmarès a cyclebase.nl (neerlandès)
# Jade Boho Sayo

Jade Boho (Valladolid, 30 d'agost de 1986) és una davantera de futbol internacional per Guinea Equatorial, amb la qual ha guanyat el Campionat d'Àfrica 2012. Amb les categories inferiors va jugar amb Espanya, i va guanyar l'Eurocopa sub-19 2004.

## Trajectòria

| Temporades | Club | Títols | Seleccions (fases finals) |
| 03/04 - 06/07 0 | AD Torrejón CF 0 | | Eurocopa sub-19 2004 (campió) Mundial sub-19 (1a fase) |
| 07/08 - 12/13 0 | Rayo Vallecano 0 | 3 Lligues, 1 Copa 0 | Copa d'Àfrica 2010 (subcampió) Copa d'Àfrica 2012 (campió) |
| 13/14 | Atlético de Madrid | | |
| 14/15 | Rayo Vallecano | | |
| 2015 | Bristol Academy | | |
| 2016 - act. | Reading FC | | |

## Referències

* ↑ «Jade Boho Sayo, sangre pucelana con Guinea Ecuatorial» (en castellà). El Día de Valladolid, 01-12-2010 [Consulta: 2 desembre 2010]. Arxivat 2012-03-05 a Wayback Machine.
* ↑ «Willie Kirk: Jade Boho Sayo can inspire Bristol Academy survival». BBC Sport, 06-08-2015 [Consulta: 25 gener 2016].
# Moransengo

Moransengo, (Moransengh o Morarsengh en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Brozolo, Brusasco, Cavagnolo, Cocconato i Tonengo.
Pertanyen al municipi les frazioni de Bergate, Cappa, Castello, Gerbole, Clina, Grassino, Madio, Nervo, Novaresi i Rongalera.
# Mont Pavlof

El mont Pavlof (en anglès mount Pavlof) és un estratovolcà que es troba a la serralada Aleutiana, a la península d'Alaska. És un dels volcans més actius dels Estats Units des de 1980, amb erupcions registrades el 1980, 1981, 1983, 1986-1988, 1996-1997, 2007, 2013, dos el 2014 i més recentment el març de 2016. L'Alaska Volcano Observatory, informa sobre els nivells d'alerta del volcà Pavlof a partir d'estudis diaris i estableix que l'amenaça de futures erupcions és alta. Gran part d'aquesta amenaça prové de la possibilitat de la interrupció de les rutes aèries properes per grans emissions de cendra. El volcà comparteix nom amb el proper Pavlof Sister, la darrera erupció del qual va ser el 1786.

## Ascensions

La primera ascensió documentada al volcà Pavlof es va produir el 27 de juny de 1928 per T. A. Jagger, J. Gardiner, O. P. McKinley, P. A. Yatchmenoff, R. H. Stewart, tot i les "especulacions que envolten aquesta pujada, que va ser narrada pel National Geographic." Aquest fet va deixar en l'oblit alguna ascensió anterior. La segona ascensió es va produir el juny de 1950 per T. P. Bank.
La principal dificultat per pujar aquest cim és la seva llunyania i difícil accés. El cim es troba 48 km al nord de Cold Bay. L'ascensió pròpiament dita és senzilla per neu, i es recomana el descens en esquí.

## Referències

* ↑ "Alaskan & Hawaii P1500s - the Ultras" Peaklist.org. Consulta 6 gener 2013
* ↑ «Start: May 13, 2013 Observed». Alaska Volcano Observatory. Arxivat de l'original el 27 de març 2019. [Consulta: 17 maig 2013].
* ↑ «Pavlof Activity - Color Code GREEN Alert Level NORMAL». Alaska Volcano Observatory. [Consulta: 8 agost 2013].
* ↑ Klemetti, Eric. «New Eruption at Alaska’s Pavlof Intensifies». wired, 02-06-2014. [Consulta: 16 novembre 2014].
* ↑ «Pavlof Volcano Spews Ash Over Alaska». NOAA, 28-03-2016 [Consulta: 28 març 2016].
* ↑ «Alaska Volcano Observatory Daily Update». Arxivat de l'original el 2007-08-26. [Consulta: 1r gener 2014].
* 1 2 John W. Ewert, Marianne Guffanti i Thomas L. Murray. An Assessment of Volcanic Threat and Monitoring Capabilities in the United States: Framework for a National Volcano Early Warning System. United States Geological Survey, Abril 2005.
* ↑ NASA
* 1 2 3 Michael Wood and Colby Coombs, Alaska: a climbing guide, The Mountaineers, 2001, p. 46.
# Rocky Mountain

Rocky Mountain és una concentració de població designada pel cens dels Estats Units a l'estat d'Oklahoma. Segons el cens del 2000 tenia 448 habitants.

## Demografia

Segons el cens del 2000, Rocky Mountain tenia 448 habitants, 156 habitatges, i 117 famílies. La densitat de població era de 13,4 habitants per km².
Dels 156 habitatges en un 39,7% hi vivien nens de menys de 18 anys, en un 60,9% hi vivien parelles casades, en un 10,9% dones solteres, i en un 25% no eren unitats familiars. En el 21,2% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,43.
Per edats la població es repartia de la següent manera: un 34,4% tenia menys de 18 anys, un 5,4% entre 18 i 24, un 28,6% entre 25 i 44, un 19,9% de 45 a 60 i un 11,8% 65 anys o més.
L'edat mediana era de 32 anys. Per cada 100 dones de 18 o més anys hi havia 102,8 homes.
La renda mediana per habitatge era de 19.886 $ i la renda mediana per família de 30.795 $. Els homes tenien una renda mediana de 21.500 $ mentre que les dones 18.958 $. La renda per capita de la població era de 9.735 $. Entorn del 20% de les famílies i el 22,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rocky Mountain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Rocky Mountain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Valperga

Valperga és un comune (municipi) de la ciutat metropolitana de Torí, a la regió italiana del Piemont, situat a uns 35 quilòmetres al nord de Torí. A 1 de gener de 2019 la seva població era de 3.056 habitants.
Valperga limita amb els següents municipis: Castellamonte, Cuorgnè, Pertusio, Prascorsano, Salassa, San Ponso, Rivara, Busano i Pratiglione.

## Referències

* ↑ «Resident population on 1st january» (en anglès). ISTAT. [Consulta: 31 març 2020].
# Rito Nacional Mexicano

Es constitueix el Rito Nacional Mexicano, sota el Gran Orient de Mèxic, el 22 d'agost de l'any de 1825, amb la finalitat expressa d'unificar als maçons mexicans i evitar al mateix temps la intervenció estrangera a l'Ordre i a la política mexicana, el 26 de març de 1826 es va fundar la Gran Lògia Nacional mexicana "la Llum", amb la conformació de les seves primeres cinc lògies simbòliques. No obstant això, el president Nicolás Bravo, maçó de ritu escocès, prohibeix per un breu període les societat secretes, prohibició destinada a les lògies yorkines i del Ritu Nacional Mexicà, totes elles més lliberals, però a causa d'un ràpid moviment del Gran Mestre del Rito Yorkino, Lorenzo de Zavala, les Lògies Yorkines es dissolen, tanmateix, el Ritu Nacional Mexicà s'escapa a aquesta persecució i segueix treballant en secret.
El 1865 el Ritu Nacional Mexicà va deixar de treballar "Per a la Glòria del Gran Arquitecte de l'Univers (G.A.D.U.)", i ho fa per " El triomf de la veritat i el progrés del gènere humà", de la mateixa manera, consta ja dels actuals nou graus, incloent-hi els tres primers graus simbòlics maçonics.
Un membre destacat d'aquest ritu va ser Benito Juárez García, polític liberal que arribaria a ser president de Mèxic al llarg període que va des de 1858 fins a la seva mort el 1872. No és clar l'origen de la seva iniciació; Martínez Zaldúa sosté que va ser iniciat en el Ritu de York a la lògia "Mirall de les Virtuts" entre 1833 i 1834, a la ciutat d'Oaxaca. Per contra, Tenorio d'Alburquerque afirma que va ser iniciat el 15 de gener de 1847 la lògia del Ritu Nacional Mexicà "Independència" Nº2, a la ciutat de Mèxic, dies abans de partir a la ciutat d'Oaxaca on prendria possessió de la governatura de l'Estat del mateix nom. La veritat és que aconseguiria el més alt grau en el Rito Nacional Mexicano.

## Referències

* ↑ 22 DE AGOSTO DE 1825. NACE EL RITO NACIONAL MEXICANO
* ↑ De ritos y política: el Rito Nacional Mexicano a larotativa.mx
* ↑ «El Rito Nacional Mexicano y la Masonería en México». Arxivat de l'original el 2016-07-27. [Consulta: 12 març 2017].
* ↑ Rito Nacional Mexicano Antiguo y Aceptado, A.C al bloc La Casa del Masón

## Enllaços externs

* Pàgina web del Rito Nacional Mexicano Arxivat 2016-10-10 a Wayback Machine. (castellà)
* PROCLAMA NACIONAL DEL RITO NACIONAL MEXICANO A.C, 15 de gener de 2008, a Youtube
# Sports Reference

Sports Reference, LLC és una companyia nord-americana que opera diversos llocs web relacionats amb l'esport. Sports-reference.com és un lloc web creat en 2007 a Pennsilvània, Estats Units, dedicat a la recopilació d'informació sobre esportistes.
Opera amb diverses webs esportives com Baseball-reference.com, Basketball-reference.com, Hockey-reference.com, Pro-football-reference.com i FBREF.COM. Inclou més de 100 000 fitxes sobre esportistes de beisbol i informació sobre cada partit de la National Football League dels Estats Units des de 1941.

## Jocs Olímpics

Sports Reference va agregar un lloc per a estadístiques i història dels Jocs Olímpics el juliol de 2008.
La companyia va anunciar al desembre de 2016 que el lloc dels Jocs Olímpics es tancarà en un futur proper a causa d'un canvi en el seu acord de llicència de dades. Des de llavors, es van agregar dades pels Jocs Olímpics d'Estiu de 2016, però el lloc no s'ha actualitzat pels Jocs Olímpics d'Hivern de 2018. Va tancar el seu lloc olímpic el 14 de maig del 2020.

## Referències

* ↑ «Sports Reference» (en anglès). [Consulta: 3 gener 2018].
* ↑ «página oficial» (en anglès). Sports-Reference.com. [Consulta: 3 gener 2018].
* ↑ «About Sports Reference» (en anglès). Sports-Reference.com. [Consulta: 3 gener 2018].
* ↑ «Olympics at Sports Reference Launches» (en anglès). Sports-Reference.com, 09-07-2008. Arxivat de l'original el 26 de juliol de 2008.
* ↑ «About SR/Olympics» (en anglès). Sports-Reference.com. Arxivat de l'original el 29 de juliol de 2008. [Consulta: 20 juliol 2018].
* 1 2 «We'll Be Closing Soon» (en anglès). Sports-Reference.com. Arxivat de l'original el 19 de desembre de 2016. [Consulta: 13 novembre 2017].
* ↑ «2016 Rio de Janeiro Summer Games» (en anglès). Sports-Reference. Arxivat de l'original el 2018-07-20. [Consulta: 20 juliol 2018].
* ↑ «Winter Games Index» (en anglès). Sports-Reference.com. Arxivat de l'original el 2020-04-19. [Consulta: 20 juliol 2018].
* ↑ «Site is Closed». Sports Reference. [Consulta: 15 maig 2020].

## Enllaços externs

* Sports Reference - Lloc web oficial
* FBREF.COM – Estadístiques i història del futbol
# Leonardo Scarselli

Leonardo Scarselli (Florència, Itàlia, 29 d'abril de 1975) va ser un ciclista italià, professional des del 2000 fins al 2010. Un cop retirat s'ha dedicat a la direcció esportiva de diferents equips.

## Palmarès

* 1999
** 1r al Gran Premi Comune di Cerreto Guidi
** 1r al Gran Premi de la Indústria del Cuir i de la Pell
** Vencedor d'una etapa al Baby Giro
* 2002
** Vencedor de 2 etapes al Tour del Senegal
* 2003
** 1r al Tour del Senegal

### Resultats al Giro d'Itàlia

* 2000. 107è de la classificació general
* 2001. 120è de la classificació general
* 2004. Abandona (16a etapa)
* 2005. 116è de la classificació general
* 2006. 120è de la classificació general
* 2007. 101è de la classificació general
* 2009. 157è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Fontanelice

Fontanelice (en romanyol: Funtâna) és un comune (municipi) de la Ciutat metropolitana de Bolonya (antiga província de Bolonya), a la regió italiana d'Emília-Romanya, situat uns 30 km al sud-est de Bolonya.
L'1 de gener de 2018 tenia 1.944 habitants.
Fontanelice limita amb els següents municipis: Borgo Tossignano, Casalfiumanese, Casola Valsenio i Castel del Rio.

## Evolució demogràfica

* Gràfica d'evolució demogràfica de Fontanelice entre 1861 i
* Font: Istituto Nazionale di Statistica (ISTAT) - Elaboració gràfica de Viquiupèdia

## Referències

* ↑ «Resident population on 1st January 2018» (en anglès). ISTAT. [Consulta: 15 febrer 2019].

## Enllaços externs

* Fontanelice - Lloc web oficial (italià)
# Parteni III

Parteni III (en grec Παρθένιος Γ') va ser patriarca de Constantinoble els anys 1656 i 1657. Va succeir al patriarca Joanic II.
Va néixer a Mitilene, a l'illa de Lesbos, i va rebre molt bona educació. L'any 1639 va ser elegit metropolità de Quios i el 31 de juliol de 1656 va ser nomenat patriarca de Constantinoble. Va organitzar unes magnífiques exèquies pel patriarca Ciril Lucaris, i va convocar un Sínode a Constantinoble on va denunciar la professió de fe del metropolità de Kiev Petrus Mogila, que considerava massa propera a la doctrina catòlica. Per la mala situació econòmica del Patriarcat, va demanar ajuda financera a al metropolità de les esglésies del Tsarat Rus, enemic del sultà.
Els seus opositors van aprofitar aquestes dues accions per difamar-lo, dient que conspirava contra l'Imperi Otomà. Es va demostrar que eren calúmnies, però el sultà Mehmet IV el va castigar condemnant-lo a mort, i va ser penjat a la forca l'1 d'abril de 1657 a una plaça de Constantinoble. Les seves restes van estar penjades durant tres dies, maltractades brutalment i per acabar van ser llençades al mar. Els cristians van recollir el seu cos i el van enterrar al monestir de Kamariotissa a Heybeliada, a les Illes dels Prínceps. L'Església Ortodoxa el va proclamar màrtir i honora la seva memòria el dia 24 de març.

## Referències

* ↑ «Παρθένιος Γ'» (en grec). Ecumenical Patriarchate of Constantinople. [Consulta: 6 agost 2023].
* ↑ «Ὁ Ἅγιος Παρθένιος ὁ Ἱερομάρτυρας Πατριάρχης Κωνσταντινουπόλεως». Μεγας Συναξαριστης. [Consulta: 6 agost 2023].
# Uns ist ein Kind geboren, BWV 142

Uns ist ein Kind geboren, BWV 142, és una cantata religiosa atribuïda en el passat a Johann Sebastian Bach. Actualment no se'n sap l'autor, encara que podria ser de Johann Kuhnau, antecessor de Bach com a cantor de l'església de Sant Tomàs de Leipzig, composta per al dia de Nadal. La localització actual en el Catàleg de Bach és Anh.II, 23.

## Bibliografia

* Edmon Lemaître. “Guide de La Musique Sacrée et chorale profane. L'âge baroque 1600-1750”. Fayard, París, 1992.
* Enrique Martínez Miura. “Bach. Guías Scherzo”. Ediciones Península, Barcelona, 2001.
* Daniel S. Vega Cernuda. “Bach. Repertorio completo de la música vocal”. Cátedra, Barcelona, 2004.
* Alfred Dürr. “The Cantatas of J. S. Bach”. Oxford University Press, Oxford, 2005.

## Enllaços externs

* Bach Cantatas Website
* J.S. Bach Home Page Arxivat 2015-06-30 a Wayback Machine.
# Sports Connection

Sports Connection (a Amèrica: ESPN Sports Connection) és un videojoc esportiu per a la consola Wii U desenvolupat per Ubisoft Barcelona i Longtail Studios Halifax. Es va publicar el 18 de novembre de 2012 a Amèrica i el 30 de novembre a Europa, com un dels títols de llançament de la consola.
El joc conté sis esports: futbol, futbol americà, beisbol, tennis, golf i kàrting. Els jugadors també poden obtenir fites i jugar a diferents modes per a cada esport. És l'únic joc Wii U disponible en català.

## Recepció

Nintendo Life va donar al joc 4/10, assenyalant que "el joc sembla com si s'hagués creat en qüestió de mesos". IGN li va donar 3/10, al·legant que té problemes com moviments incòmodes i un rendiment baix, però esmentant que "encara que Sports Connection evités aquests problemes bàsics, l'absència de progressió no deixa gaires raons per jugar".

## Referències

* ↑ «ESPN Sports Connection (Video Game 2012) - IMDb» (en anglès americà). [Consulta: 6 maig 2023].
* ↑ Bryant, Paul. «Touch and move with Sports Connection for the Wii U» (en anglès americà), 16-08-2012. [Consulta: 6 maig 2023].
* ↑ 324cat. «Videojocs en català, al primer nivell», 11-12-2012. [Consulta: 21 setembre 2024].
* ↑ «Sports Connection». [Consulta: 6 maig 2023].
* ↑ Life, Nintendo. «Review: ESPN Sports Connection (Wii U)» (en anglès britànic), 28-11-2012. [Consulta: 6 maig 2023].
* ↑ Dyer, Mitch. «ESPN Sports Connection Review» (en anglès), 03-12-2012. [Consulta: 6 maig 2023].
# La camperola

La camperola (títol original en italià La ciociara) és una pel·lícula franco-italiana de Vittorio de Sica, estrenada el 1960. Ha estat doblada al català.

## Argument

El 1943, una jove, vídua, decideix de fugir de Roma amb la seva filla per trobar la calma del seu poble.
El cos expedicionari francès, dirigit pel general Alphonse Juin, constituït sobretot per soldats marroquins, algerians, tunisians i senegalesos de les colònies franceses, és declarat culpable de crims de guerra als voltants de la regió de la Ciociaria a Itàlia. Destrucció de pobles, robatoris i violències, però sobretot violacions en massa (i assassinats) es multipliquen al voltant del Monte Cassino. Les xifres varien entre 700 i 2.000 dones violades, i aproximadament 800 morts. Aquests fets han rebut a Itàlia el nom de marocchinate (literalment « marroquinades »). Aquests esdeveniments serveixen de tela de fons a la novel·la d'Alberto Moravia de la qual s'ha rodat aquesta pel·lícula. Una part de la història s'inspira de fets històrics reals.

## Repartiment

* Sophia Loren: Cesira
* Jean-Paul Belmondo: Michele
* Eleonora Brown: Rosetta
* Carlo Ninchi: el pare de Michele
* Andrea Checchi: Un feixista
* Pupella Maggio: un granger
* Emma Baron: Maria
* Bruna Cealti: Evacuada
* Tony Calio
* Elsa Mancini
* Luciano Pigozzi: Scimmione
* Carolina Carbonaro
* Vincenzo Musolino: Alessandro
* Renato Salvatori: Florindo
* Raf Vallone: Giovanni
* Antonella Della Porta
* Mario Frera
* Franco Balducci
* Luciana Cortellesi
* Curt Lowens
* Ettore Mattia: El passatger del tren

## Premis i nominacions
### Premis

* 1961. Premi a la interpretació femenina (Festival de Canes) per Sophia Loren
* 1962. Oscar a la millor actriu per Sophia Loren
* 1962. BAFTA a la millor actriu estrangera per Sophia Loren
* 1962. Globus d'Or a la millor pel·lícula de parla no anglesa

### Nominació

* 1961. Palma d'Or

## Crítica

Un projecte que en principi estava destinat a Anna Magnani i que va acabar sent un vehicle per la Loren, que va desplegar totes les seves armes interpretatives, intentant potser demostrar que no s'havia perdut amb el canvi. La realització de Vittorio de Sica va servir amb més eficàcia als interessos de l'estrella que als de la història narrada.

## Referències

* 1 2 La camperola a esadir.cat
* ↑ «La ciocciara». The New York Times.
* ↑ (italià)Il caso delle donne italiane stuprate durante la seconda guerra mondiale al centro di nuove ricerche - La ciociara e le altre Arxivat 2013-05-12 a Wayback Machine. - (« el cas de les dones italianes violades durant la Segona Guerra mundial en el centre d'una nova investigació - La ciociara i altres »), La Stampa, 25 novembre 2002
* ↑ Sánchez CasademontT, Rafael. «7 películas imprescindibles para recordar a Natalie Wood» (en castellà). Fotogramas, 20-07-2020. [Consulta: 23 setembre 2020].
* ↑ Calderon, pàg.171

## Bibliografia

* Calderón, Teo. Calderón & Villamandos. Movie Movie (en castellà). ISBN 84-605-6130-5.
# Força Aèria Letona

La Força Aèria Letona (en letó: Latvijas Gaisa spēki) és la branca de les Forces Armades de Letònia la funció de la qual és la vigilància de l'espai aeri de Letònia. Va ser establerta el 1992.
Perquè no compta amb capacitat de combat aeri, la defensa aèria de Letònia, igual que la d'Estònia i Lituània, està garantida des del 30 de març de 2004 per l'OTAN, la qual efectua una rotació cada quatre mesos entre els seus estats membres, els quals arribat el seu torn han d'enviar quatre aeronaus a Lituània amb la missió de realitzar el control aeri dels tres països bàltics, en una missió denominada Patrulla Aèria Bàltica (més coneguda per la seva denominació en anglès Baltic Air Policing).

## Aeronaus i equipament

La Força Aèria de Letònia compta amb les següents unitats:
| Aeronau | Origen | Tipus | Versions | En servei |
| Avions |||||
| Antonov An-2 | Unió Soviètica | Avió de transport militar | An-2 | 2 |
| Let L-410 Turbolet | Txecoslovàquia | Avió de transport militar | L-410T | 1 |
| Helicòpters |||||
| Mil Mi-17 | Unió Soviètica | Helicòpter de transport militar | Mi-17 | 4 |
| Mil Mi-2 | Unió Soviètica | Helicòpter de transport militar | Mi-2 | 3 |
| Agusta A109 | Itàlia | Helicòpter de recerca i rescat | A109E | 2 |

## Referències

* 1 2 3 «Latvian Air Force (Latvijas Gaisa Speki)» (en anglès), 16-05-2010. [Consulta: 23 gener 2015].
* ↑ «Ministry of Defence Republic of Latvia - Policy Planning» (en anglès), 22-10-2009. [Consulta: 23 gener 2015].

## Enllaços externs

* Información de la Fuerza Aérea de Letonia en GlobalSecurity.org (anglès)
* Información de la Fuerza Aérea de Letonia en Scramble.nl Arxivat 2011-05-15 a Wayback Machine. (anglès)